CELEX: 62010CN0483
Language: el
Date: 2010-10-06 00:00:00
Title: Υπόθεση C-483/10: Προσφυγή της 6ης Οκτωβρίου 2010 — Επιτροπή κατά Βασιλείου της Ισπανίας

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/25
            
         Προσφυγή της 6ης Οκτωβρίου 2010 — Επιτροπή κατά Βασιλείου της Ισπανίας
   (Υπόθεση C-483/10)
   ()
   2010/C 328/43
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: H. Støvlbæk και R. Vidal Puig)
   
      Καθού: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας παρέβη τις υποχρεώσεις που υπέχει από τα άρθρα 4, παράγραφος 1, 11, παράγραφος 2, 14, παράγραφος 1, και 30, παράγραφος 1, της οδηγίας 2001/14/ΕΚ (1) του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφαλείας, και από το άρθρο 10, παράγραφος 7, της οδηγίας 91/440/ΕΟΚ (2) του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων·
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή θεωρεί ότι το Βασίλειο της Ισπανίας παρέβη τις ακόλουθες διατάξεις των προμνησθεισών οδηγιών:
   
               1)
            
            
               το άρθρο 4, παράγραφος 1, της οδηγίας 2001/14/ΕΚ, στο μέτρο που το ύψος των τελών που εισπράττονται για τη χρήση των σιδηροδρομικών υποδομών «καθορίζεται» αποκλειστικά από τις κρατικές αρχές, ο δε ρόλος του «διαχειριστή υποδομής» (ADIF) περιορίζεται απλώς στην είπραξη των τελών·
            
         
               2)
            
            
               το άρθρο 11 της οδηγίας 2001/14/ΕΚ, στο μέτρο που το σύστημα χρεώσεως υποδομών που έχουν εγκαθιδρύσει οι ισπανικές αρχές δεν προβλέπει κανένα σύστημα βελτιώσεως των επιδόσεων ανταποκρινόμενο στα κριτήρια του άρθρου αυτού·
            
         
               3)
            
            
               το άρθρο 30, παράγραφος 1, της οδηγίας 2001/14/ΕΚ, στο μέτρο που η ισπανική νομοθεσία δεν εγγυάται επαρκώς την ανεξαρτησία του ρυθμιστικού φορέα (Comité de Regulación Ferroviaria) έναντι του ADIF (Administrador de Infraestructuras Ferroviarias) και της RENFE-Operadora (σιδηροδρομικής επιχειρήσεως υπαγομένης στο Υπουργείο Δημοσίων Έργων και Μεταφορών)·
            
         
               4)
            
            
               το άρθρο 10, παράγραφος 7, της οδηγίας 91/440/ΕΟΚ, στο μέτρο που ο ρυθμιστικός φορέας (Comité de Regulación Ferroviaria) δεν διαθέτει τα αναγκαία μέσα για να ασκεί τα καθήκοντα ελέγχου του ανταγωνισμού στις αγορές των σιδηροδρομικών μεταφορών τα οποία του αναθέτει το άρθρο αυτό, και
            
         
               5)
            
            
               τα άρθρα 13, παράγραφος 2, και 14, παράγραφος 1, της οδηγίας 2001/14/ΕΚ, στο μέτρο που η ισπανική νομοθεσία προβλέπει κριτήρια εισάγοντα διακρίσεις για την κατανομή της χωρητικότητας των σιδηροδρομικών υποδομών· τα κριτήρια αυτά μπορούν να οδηγήσουν, στην πράξη, στον καθορισμό σιδηροδρομικών διαδρομών για χρονικό διάστημα μεγαλύτερο από μία περίοδο πίνακος δρομολογίων και, εξάλλου, δεν είναι επαρκώς εξειδικευμένα.
            
         
      (1)  ΕΕ L 75, σ. 29.
   
      (2)  ΕΕ L 237, σ. 25.